《匡山五咏 其二 烟云万顷亭》
明代·袁华

英英白云飞，瀰漫被岩谷。倏若大瀛海，洪涛互起伏。

好风来自大，流膏润山木。揽之不可得，卷舒一何速。

危亭俯松抄，冥搜入遐瞩。灵物既深潜，阴渊寒气肃。

有时出肤寸，海宇溥沾沃。终乘游帝乡，矫首谢尘俗。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。